**Årsberetning fra Newfoundlandklubbens Vandudvalg for 2022**

2022 var året hvor vi kom ud af Coronaens grimme skygge, vand fik rigtig indviet den nye prøvebåd og vi fik stillet Danmarks første lille hold (Heidi med Ziba og Søren med Aika) til International Cup For Waterwork Dog, i Holland, normalt består holdene af 3 hunde og hundefører, men vi fik lov til at stille med kun to, så det var på forhånd dømt til ikke at vinde, men Danmark deltog og det var en god oplevelse.

Vand startede vandprøvesæsonen i Humlum med god mediedækning, senere fik vi prøvet Sjælland Midt nye sted Lynge grusgrav, genset Davinde, Nørre Alslev grusgrav og Traldenæs samt Humlum endnu en gang i forbindelse med Goldcup.

Året 2022 var også året hvor vi kunne vejre en ny Danmarksmester Heidi med Ziba

I det forgangne år har der igen været stor aktivitet i vandgrupperne og nye folk er kommet til, især med hvalpe men også et par voksne hunde.

Vandarbejdet i 2022 har givet et lille overskud. Indtægter kommer fra tilmeldingsgebyr til vandprøver, og udgifter går til uddannelse, materiel, kørsel og rosetter.

Da vi i 2022 er nede på 3 dommere samt xx KL, blev vandudvalget enig om at der skal arbejdes på uddannelse af KL og dommere i 2022, endnu engang håber vi at der er nogle som træder til og melder sig når vandudvalget henvender sig til jer.

De ”nye” vandregler er efterhånden ved at blive indkørt og der er fundet nogle fejl som skal rettes næste gang reglerne skal revideres.

Vandudvalget forventer et aktivitetsniveau i 2023 på et noget lavere niveau, to af grupperne har udmeldt at de ikke har overskud til at afholde vandprøve i 2023

Se i øvrigt vands hjemmeside http://newfclub-vand.dk for yderligere informationer om vandarbejdes aktiviteter og historie samt alle prøver og billedgalleri med samtlige SOR- hunde kan findes på vands hjemmeside.

Vandudvalget har været lidt udfordret med at kunne finde tid til at mødes, men dette er nu løst da vi nu kan mødes over Messenger og så nøjes med minimalt fysisk fremmøde.

I sæsonen 2022 har vi afholdt vandprøver i 7 weekender. Mange tak til alle de frivillige der har gjort en kæmpe indsats for at vi har kunnet afholde vandprøver alle 7 weekender så godt. Der ligger et stort planlægnings arbejde i en vandprøve.

Vandudvalget

V / Søren L Rasmussen